
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	09.11.2026.
	
	Nr. RD-26-440-ir


	Par satiksmi Lāčplēša dienas
pasākumu laikā


Saskaņā ar Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.6., 2.7. un 3.2. apakšpunktu, Ceļu satiksmes likuma 4. panta pirmo daļu, Ministru kabineta 02.06.2015. noteikumu Nr. 279 “Ceļu satiksmes noteikumi” 98. punktu, Ministru kabineta 09.02.2016. noteikumu Nr. 92 “Noteikumi par kuģošanas līdzekļu satiksmi iekšējos ūdeņos” 96. punktu un Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, kā arī ņemot vērā Aizsardzības ministrijas 28.09.2026. iesniegumu Nr. MV-N/2400, biedrības “VK Vilki” 07.10.2026. iesniegumu par gājiena rīkošanu, Rīgas valstspilsētas pašvaldības Izglītības, kultūras un sporta departamenta 25.09.2026. vēstuli Nr. DIKS-26-1562-nd un 27.10.2026. vēstuli Nr. DIKS-26-1651-nd, Nacionālo bruņoto spēku (turpmāk – NBS) Apvienotā štāba 16.09.2026. vēstuli Nr. 2/VN/587 un 04.11.2026. vēstuli Nr. 2/VN/706, NBS Štāba bataljona 26.10.2026. vēstuli Nr. 2/10/149 un Rīgas valstspilsētas pašvaldības kultūras iestādes “Ziemeļrīgas kultūras apvienība” 28.10.2026. pieteikumu par publiska pasākuma rīkošanu:

1. Ņemt vērā, ka 11.11.2026. Rīgā notiks šādi Lāčplēša dienas pasākumi:

1.1. plkst. 9.00 dievkalpojums Doma baznīcā;

1.2. plkst. 11.00 vainagu nolikšanas ceremonija Rīgas Brāļu kapos;

1.3. plkst. 13.00 svinīgā godasardzes maiņa pie Brīvības pieminekļa;

1.4. plkst. 14.00 svinīgā godasardzes maiņa pie Rīgas pils;

1.5. plkst. 15.00 atceres pasākums Rīgas atbrīvotājiem Sudrabkalniņā;

1.6. no plkst. 16.40 lāpu gājiens no Rīgas Brāļu kapiem līdz Brīvības laukumam un 11. novembra krastmalai pa maršrutu: Rīgas Brāļu kapi–Varoņu iela–Gaujas iela–Miera iela–Brīvības iela–Brīvības bulvāris–Brīvības laukums–Kaļķu iela–11. novembra krastmala;

1.7. plkst. 18.00 Neatkarības kara vakara junda Rīgas Brāļu kapos;

1.8. no plkst. 18.00 pasākums “Rīga, mūžības skartā” Bāriņu ielā.

2. Par pasākumu norisi atbilstoši savai kompetencei ir atbildīgi: 

2.1. NBS Apvienotā štāba Administratīvā departamenta Atbalsta pārvaldes Protokola, ceremoniju un kultūras daļas vecākā komunikācijas speciāliste Silvija Garoza (tālrunis 28752559);

2.2. biedrības “VK Vilki” pārstāvis Jānis Atis Krūmiņš (tālrunis 26532391);

2.3. Rīgas valstspilsētas pašvaldības kultūras iestādes “Ziemeļrīgas kultūras apvienība” projektu mākslinieciskā vadītāja Zane Auškāpa (tālrunis 29268616).

3. Noteikt, ka:

3.1. no 09.11.2026. plkst. 20.00 līdz 12.11.2026. plkst. 12.00 tiks aizliegta transportlīdzekļu apstāšanās un stāvēšana, kā arī nepieciešamības gadījumā atstātie transportlīdzekļi tiks pārvietoti uz citu stāvēšanai atļautu vietu:

3.1.1. Mazajā Nometņu ielā, posmā no Ojāra Vācieša ielas līdz Kokles ielai;

3.1.2. Hermaņa ielā, posmā no Ojāra Vācieša ielas līdz Bāriņu ielai;

3.1.3. Bāriņu ielā, posmā no Uzvaras bulvāra līdz Hermaņa ielai;

3.2. tiks aizliegta transportlīdzekļu (izņemot operatīvo transportu, transportlīdzekļus ar NBS izsniegtām speciālām caurlaidēm un diplomātisko transportu) apstāšanās un stāvēšana, kā arī nepieciešamības gadījumā atstātie transportlīdzekļi tiks pārvietoti uz citu stāvēšanai atļautu vietu:

3.2.1. no 10.11.2026. plkst. 15.00 līdz 11.11.2026. plkst. 24.00 11. novembra krastmalas paralēlajā ielā, posmā no Poļu gātes līdz Bīskapa gātei;

3.2.2. 11.11.2026. no plkst. 6.00 līdz plkst. 15.00 Zigfrīda Annas Meierovica bulvāra labajā pusē, posmā no Smilšu ielas līdz Krišjāņa Valdemāra ielai;

3.2.3. 11.11.2026. no plkst. 7.00 līdz plkst. 11.00 Herdera laukumā;
3.2.4. 11.11.2026. no plkst. 12.00 līdz plkst. 24.00 11. novembra krastmalas labajā pusē, posmā no Daugavas gātes līdz Vanšu tiltam;

3.2.5. 11.11.2026. no plkst. 6.00 līdz plkst. 19.30:

3.2.5.1. Aizsaules ielas abās pusēs;

3.2.5.2. Varoņu ielas abās pusēs, posmā no Aizsaules ielas līdz ēkai Varoņu ielā 3A (pie Rīgas Brāļu kapiem);

3.2.5.3. autostāvvietā pie I Meža kapiem Aizsaules ielā;

3.3. no 09.11.2026. plkst. 20.00 līdz 12.11.2026. plkst. 12.00 tiks slēgta transportlīdzekļu (izņemot operatīvo transportu un transportlīdzekļus ar speciālām caurlaidēm, kuras izsniegusi Rīgas valstspilsētas pašvaldības kultūras iestāde “Ziemeļrīgas kultūras apvienība”) satiksme Bāriņu ielā, posmā no Uzvaras bulvāra līdz apgriešanās vietai pie Hermaņa ielas;

3.4. 11.11.2026. no plkst. 17.00 līdz plkst. 24.00 tiks slēgta transportlīdzekļu (izņemot operatīvo transportu) satiksme 11. novembra krastmalā, posmā no Vanšu tilta līdz Akmens tiltam;

3.5. 11.11.2026. no plkst. 17.00 līdz plkst. 24.00 tiks organizēta divvirzienu satiksme Pils ielā, posmā no Poļu gātes līdz Doma laukumam, un Doma laukumā, posmā no Pils ielas līdz Jēkaba ielai;

3.6. no 09.11.2026. plkst. 20.00 līdz 12.11.2026. plkst. 12.00:

3.6.1. tiks slēgtas abos kustības virzienos sabiedriskā transporta pieturvietas “Āgenskalna tirgus” (Bāriņu ielā) un “Eduarda Smiļģa iela” (Bāriņu ielā);

3.6.2. tiks izvietotas pagaidu sabiedriskā transporta pieturvietas abos kustības virzienos Mazajā Nometņu ielā (aptuveni pie ēkas Mazajā Nometņu ielā 27);

3.7. 11.11.2026. no plkst. 7.00 līdz plkst. 11.00 tiks atļauta transportlīdzekļu ar NBS izsniegtām speciālām caurlaidēm un diplomātisko transportlīdzekļu iebraukšana un stāvēšana Doma laukumā;

3.8. 11.11.2026. no plkst. 12.30 līdz plkst. 13.30 nepieciešamības gadījumā tiks ierobežota vai slēgta ūdens transportlīdzekļu satiksme Pilsētas kanāla posmā no tilta Krišjāņa Barona ielā līdz gājēju tiltam pie Bastejkalna.

4. Ņemt vērā, ka NBS Militārā policija, Rīgas valstspilsētas pašvaldības policija un Valsts policijas Rīgas reģiona pārvalde atbilstoši savai kompetencei:

4.1. aizliegs transportlīdzekļu apstāšanos un stāvēšanu 3. punktā minētajās vietās norādītajā laikā, kā arī nepieciešamības gadījumā atstātos transportlīdzekļus pārvietos uz citu stāvēšanai atļautu vietu;
4.2. nodrošinās sabiedrisko kārtību pasākumu norises vietās norādītajā laikā;

4.3. 11.11.2026. no plkst. 17.00 līdz plkst. 24.00 slēgs transportlīdzekļu (izņemot operatīvo transportu) satiksmi 11. novembra krastmalā, posmā no Vanšu tilta līdz Akmens tiltam;

4.4. 11.11.2026. no plkst. 17.00 līdz plkst. 24.00 organizēs divvirzienu satiksmi Pils ielā, posmā no Poļu gātes līdz Doma laukumam, un Doma laukumā, posmā no Pils ielas līdz Jēkaba ielai;

4.5. 11.11.2026. no plkst. 12.30 līdz plkst. 13.30 nepieciešamības gadījumā ierobežos vai slēgs ūdens transportlīdzekļu satiksmi Pilsētas kanāla posmā no tilta Krišjāņa Barona ielā līdz gājēju tiltam pie Bastejkalna;

4.6. nepieciešamības gadījumā ierobežos vai slēgs elektroskrejriteņu, velorikšu un velosipēdu satiksmi pasākumu norises vietās.

5. Ņemt vērā, ka 11.11.2026. NBS Militārā policija un Valsts policijas Rīgas reģiona pārvalde atbilstoši savai kompetencei:

5.1. nepieciešamības gadījumā ierobežos vai slēgs transportlīdzekļu, gājēju, elektroskrejriteņu, velorikšu un velosipēdu satiksmi:
5.1.1. no plkst. 8.30 līdz plkst. 10.15 Herdera laukumā;

5.1.2. no plkst. 12.30 līdz plkst. 13.30 Brīvības laukumā;
5.1.3. no plkst. 13.50 līdz plkst. 14.15:

5.1.3.1. Pils laukuma un Muitas ielas krustojumā;

5.1.3.2. Pils laukuma un Torņa ielas krustojumā (pie Latvijas Bankas);

5.1.3.3. Pils laukuma un Citadeles ielas krustojumā;

5.1.3.4. Pils laukumā;
5.2. no plkst. 10.30 līdz plkst. 12.00 un no plkst. 17.00 līdz plkst. 19.30 nodrošinās ceļu satiksmes regulēšanu Aizsaules ielas un Gaujas ielas krustojumā, kā arī Meža prospekta un Varoņu ielas krustojumā;

5.3. no plkst. 16.40 nepieciešamības gadījumā ierobežos vai slēgs transportlīdzekļu satiksmi 1.6. apakšpunktā norādītajā gājiena maršrutā;

5.4. nodrošinās ceļu satiksmes drošību un sabiedrisko kārtību pasākumu norises vietās norādītajā laikā.

6. Ņemt vērā, ka pasākuma organizatore – Aizsardzības ministrija – atbilstoši savai kompetencei veiks norēķinus ar:

6.1. sabiedrību ar ierobežotu atbildību “RĪGAS LUKSOFORS” par 10. punktā minētajiem pakalpojumiem;

6.2. sabiedrību ar ierobežotu atbildību “A.K.7” par 11. punktā minētajiem pakalpojumiem.

7. Ņemt vērā, ka pasākuma organizatore – Rīgas valstspilsētas pašvaldības kultūras iestāde “Ziemeļrīgas kultūras apvienība” – atbilstoši savai kompetencei:

7.1. veiks norēķinus ar sabiedrību ar ierobežotu atbildību “RĪGAS LUKSOFORS” par 10. punktā minētajiem pakalpojumiem;

7.2. veiks norēķinus ar sabiedrību ar ierobežotu atbildību “A.K.7” par 11. punktā minētajiem pakalpojumiem;
7.3. nodrošinās sabiedrisko kārtību pasākuma norises vietā norādītajā laikā;

7.4. nodrošinās pasākuma teritorijas sakopšanu pēc pasākuma beigām.

8. Rīgas pašvaldības sabiedrībai ar ierobežotu atbildību “Rīgas satiksme”:

8.1. slēgt savā pārvaldījumā esošās maksas autostāvvietas iepriekšminētajās vietās norādītajā laikā atbilstoši Valsts policijas Rīgas reģiona pārvaldes un Rīgas valstspilsētas pašvaldības policijas norādījumiem;

8.2. organizēt un regulēt sabiedriskā transporta satiksmi atbilstoši nepieciešamībai;

8.3. no 09.11.2026. plkst. 20.00 līdz 12.11.2026. plkst. 12.00 organizēt: 

8.3.1. 4., 21., 38. un 39. maršruta autobusu satiksmi virzienā no Abrenes ielas un Juglas pa maršrutu līdz Uzvaras bulvārim, tālāk pa Uzvaras bulvāri, Ojāra Vācieša ielu, Mazo Nometņu ielu, Nometņu ielu un tālāk pa maršrutu; virzienā no Piņķiem, Imantas, Dzirciema ielas un Lāčupes kapiem pa maršrutu līdz Nometņu ielai, tālāk pa Nometņu ielu, Mazo Nometņu ielu, Ojāra Vācieša ielu, Uzvaras bulvāri un tālāk pa maršrutu;
8.3.2. 7., 8. un 55. maršruta autobusu satiksmi virzienā no Abrenes ielas pa maršrutu līdz Uzvaras bulvārim, tālāk pa Uzvaras bulvāri, Ojāra Vācieša ielu, Mazo Nometņu ielu, Mārupes ielu un tālāk pa maršrutu; virzienā no Stīpniekiem, Zolitūdes un Jaunmārupes pa maršrutu līdz Mārupes ielai, tālāk pa Mārupes ielu, Mazo Nometņu ielu, Ojāra Vācieša ielu, Uzvaras bulvāri un tālāk pa maršrutu;
8.3.3. 25. maršruta autobusu satiksmi virzienā no Abrenes ielas pa maršrutu līdz Uzvaras bulvārim, tālāk pa Uzvaras bulvāri, Ojāra Vācieša ielu, Mārupes ielu, Liepājas ielu un tālāk pa maršrutu; virzienā no Tīraines un Mārupes pa maršrutu līdz Liepājas ielai, tālāk, pagriežoties pa labi uz Mārupes ielu, pa Mārupes ielu, Ojāra Vācieša ielu, Uzvaras bulvāri un tālāk pa maršrutu;
8.4. izvietot pieturvietās informāciju par izmaiņām maršrutos.

9. Rīgas valstspilsētas pašvaldības Ārtelpas un mobilitātes departamentam nodrošināt:

9.1. savā pārvaldījumā esošo teritoriju sakopšanu pirms un pēc pasākumiem;
9.2. nelabvēlīgu laikapstākļu gadījumā vienu specializētu transportlīdzekli ar pretslīdes materiālu Brīvības laukumā.

10. Sabiedrībai ar ierobežotu atbildību “RĪGAS LUKSOFORS” nodrošināt satiksmes organizācijas tehnisko līdzekļu izvietošanu saskaņā ar satiksmes organizācijas shēmām un pēc Valsts policijas Rīgas reģiona pārvaldes un Rīgas valstspilsētas pašvaldības policijas norādījumiem.

11. Sabiedrībai ar ierobežotu atbildību “A.K.7” nodrošināt autoevakuatorus 3. punktā minētajās vietās norādītajā laikā pēc Rīgas valstspilsētas pašvaldības policijas vai Valsts policijas Rīgas reģiona pārvaldes pieprasījuma.

12. SIA “Rīgas meži” nodrošināt zaļās zonas ap pasākumu norises vietām sakopšanu pirms un pēc pasākumiem.

13. Rīgas valstspilsētas pašvaldības Centrālās administrācijas Komunikācijas pārvaldei:

13.1. nodrošināt informācijas par izmaiņām transportlīdzekļu satiksmē Lāčplēša dienas pasākumu laikā publiskošanu Rīgas valstspilsētas pašvaldības komunikācijas kanālos;

13.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.
	Rīgas pilsētas izpilddirektors 
	J.Lange

